CELEX: 32006D0596
Language: lv
Date: 2006-08-04 00:00:00
Title: 2006/596/EK: Komisijas Lēmums ( 2006. gada 4. augusts ), ar ko izveido to dalībvalstu sarakstu, kuras ir atbilstīgas Kohēzijas fonda finansējuma saņemšanai laikposmā no 2007. līdz 2013. gadam (izziņots ar dokumenta numuru K(2006) 3479)

6.9.2006   
            
            
               LV
            
            
               Eiropas Savienības Oficiālais Vēstnesis
            
            
               L 243/47
            
         
      KOMISIJAS LĒMUMS
   
   (2006. gada 4. augusts),
   ar ko izveido to dalībvalstu sarakstu, kuras ir atbilstīgas Kohēzijas fonda finansējuma saņemšanai laikposmā no 2007. līdz 2013. gadam
   (izziņots ar dokumenta numuru K(2006) 3479)
   (2006/596/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2006. gada 11. jūlija Regulu (EK) Nr. 1083/2006, ar ko pieņem vispārīgus noteikumus attiecībā uz Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999 (1), un jo īpaši tās 5. panta 3. punktu un 8. panta 4. punktu,
   tā kā:
   
               (1)
            
            
               Saskaņā ar 1. panta 1. punktu Regulā (EK) Nr. 1083/2006, ar ko izveido Kohēzijas fondu, Kohēzijas fonds dod ieguldījumu Kopienas ekonomiskās un sociālās kohēzijas stiprināšanā, lai veicinātu noturīgu attīstību.
            
         
               (2)
            
            
               Saskaņā ar Regulas (EK) Nr. 1083/2006 5. panta 2. punktu Kohēzijas fonda finansējuma saņemšanai ir atbilstīgas tās dalībvalstis, kurās nacionālais kopienākums (NKI) uz vienu iedzīvotāju, vērtējot pēc pirktspējas paritātes un aprēķinot pēc Kopienas datiem laikposmam no 2001. līdz 2003. gadam, ir mazāks nekā 90 % no vidējā NKI ES-25 valstīs.
            
         
               (3)
            
            
               Saskaņā ar Regulas (EK) Nr. 1083/2006 8. panta 3. punktu dalībvalstis, kuras ir atbilstīgas Kohēzijas fonda finansējuma saņemšanai 2006. gadā un varētu saglabāt šo atbilstību arī turpmāk, ja atbilstības kritērijs paliktu 90 % no vidējā NKI ES-15 valstīs, bet kuras vairs nav atbilstīgas, jo to nominālais NKI uz vienu iedzīvotāju pārsniedz 90 % no vidējā NKI ES-25 valstīs, vērtējot un aprēķinot saskaņā ar minētās regulas 5. panta 2. punktu, arī ir atbilstīgas Kohēzijas fonda finansējuma saņemšanai, ievērojot pārejas un īpašus noteikumus.
            
         
               (4)
            
            
               Attiecīgi jāsastāda atbilstīgo dalībvalstu saraksti,
            
         IR PIEŅĒMUSI ŠO LĒMUMU.
   1. pants
   Dalībvalstis, kas 2007. gada 1. janvārī ir atbilstīgas Kohēzijas fonda finansējuma saņemšanai, ir uzskaitītas I pielikumā.
   2. pants
   Dalībvalstis, kas ir atbilstīgas Kohēzijas fonda finansējuma saņemšanai, ievērojot pārejas un īpašus noteikumus, kā minēts Regulas (EK) Nr. 1083/2006 8. panta 3. punktā, ir uzskaitītas II pielikumā.
   3. pants
   Šis lēmums ir adresēts dalībvalstīm.
   
      Briselē, 2006. gada 4. augustā
      
         
            Komisijas vārdā —
         
            Komisijas locekle
         
         Danuta HÜBNER
         
      
   
   
      (1)  OV L 210, 31.7.2006., 25. lpp.
   
      I PIELIKUMS
      To dalībvalstu saraksts, kuras 2007. gada 1. janvārī ir atbilstīgas Kohēzijas fonda finansējuma saņemšanai
      
                   
               
               
                  Čehija
               
            
                   
               
               
                  Igaunija
               
            
                   
               
               
                  Grieķija
               
            
                   
               
               
                  Kipra
               
            
                   
               
               
                  Latvija
               
            
                   
               
               
                  Lietuva
               
            
                   
               
               
                  Ungārija
               
            
                   
               
               
                  Malta
               
            
                   
               
               
                  Polija
               
            
                   
               
               
                  Portugāle
               
            
                   
               
               
                  Slovēnija
               
            
                   
               
               
                  Slovākija
               
            
   
      II PIELIKUMS
      To dalībvalstu saraksts, kuras ir atbilstīgas Kohēzijas fonda finansējuma saņemšanai, ievērojot pārejas un īpašus noteikumus, laikposmā no 2007. gada 1. janvāra līdz 2013. gada 31. decembrim
      Spānija